Ιερά Αρχιεπισκοπή Κένυας

Η  **Ιερά Αρχιεπισκοπή Κένυας**, είναι μια τις επαρχίες του Πατριαρχείου Αλεξάνδρειας και πάσης Αφρικής.

Στη δικαιοδοσία της Αρχιεπισκοπής περιλαμβάνονται οι Κομητείες Πόλης Ναϊρόμπι, Νακούρου, Κιαμπού, Κιτούι, Κατζιάντο, Ποταμός Τάνα, Κιλίφι, Λάμου και Νιαντάρουα της Κένυας.

Σημερινός αρχιεπίσκοπος διατελεί ο Μακάριος (Τηλλυρίδης).

## Ιστορικά στοιχεία
Η παρουσία της Ορθόδοξης Εκκλησίας στην Κένυα ξεκινά στις αρχές του 20ού αιώνα, όταν Έλληνες μετανάστες μετέφεραν την πίστη τους στη χώρα της Ανατολικής Αφρικής. Σταδιακά, από τη δεκαετία του 1930, και οι ίδιοι οι Αφρικανοί άρχισαν να γνωρίζουν και να ασπάζονται την Ορθοδοξία, δημιουργώντας έτσι τις βάσεις για τη γηγενή Ορθόδοξη κοινότητα. Το 1946, ο ορθόδοξος λαός της Κένυας έγινε επίσημα δεκτός υπό τη δικαιοδοσία του Πατριαρχείου Αλεξανδρείας, γεγονός που σηματοδότησε την έναρξη μιας στενής και διαρκούς σχέσης με την Αποστολική Έδρα του Αγίου Μάρκου. Μέσα από αυτή τη σύνδεση, η Ορθόδοξη Εκκλησία της Κένυας απέκτησε διεθνή αναγνώριση και θεσμική κατοχύρωση. Κατά την περίοδο της κατάστασης έκτακτης ανάγκης και του αγώνα για την ανεξαρτησία της χώρας, η Ορθόδοξη Εκκλησία διαδραμάτισε σημαντικό ρόλο. Πολλοί από τους ηγέτες του κινήματος Μάου Μάου προέρχονταν από την ορθόδοξη κοινότητα, ιδιαίτερα στην περιοχή του Κιάμπου. Στο πλαίσιο αυτής της ταραχώδους περιόδου, οι αποικιακές αρχές έκλεισαν ορθόδοξα σχολεία και ναούς, ενώ αρκετοί ιερείς φυλακίστηκαν για τη δράση τους.

Η δυναμική ανάπτυξη της Ορθόδοξης πίστης στην Ανατολική Αφρική οδήγησε, το 1958, στη δημιουργία της Ιεράς Μητρόπολης Ειρηνουπόλεως, με σκοπό την πνευματική διαποίμανση των ορθοδόξων πιστών στις τρεις χώρες της περιοχής. 

Ο Αρχιεπίσκοπος Κύπρου Μακάριος Γ΄, υπήρξε μια εξέχουσα προσωπικότητα στον αγώνα για την ανεξαρτησία της Κύπρου, αλλά και ένας θερμός υποστηρικτής της Ορθοδοξίας στην Αφρική. Διατηρούσε στενή φιλία με τον πρόεδρο και ηγέτη του απελευθερωτικού αγώνα της Κένυας, Τζόμο Κενυάτα. Κατόπιν πρόσκλησης του τελευταίου, ο Μακάριος επισκέφθηκε την Κένυα και έτυχε υποδοχής εθνικού ήρωα, γεγονός που αντικατοπτρίζει την εκτίμηση και την αγάπη του κενυατικού λαού προς το πρόσωπό του. Η στοργή και η αφοσίωση του Μακαρίου προς τον Αφρο-ορθόδοξο λαό εκδηλώθηκαν εμπράκτως, μέσα από την ίδρυση τεχνικής σχολής και θεολογικού Σεμιναρίου, με στόχο την εκπαίδευση και πνευματική καλλιέργεια της τοπικής κοινωνίας. Η συμβολή του στη διάδοση και εδραίωση της Ορθόδοξης πίστης υπήρξε καθοριστική για την πνευματική ανάπτυξη της Κένυας. Το Ορθόδοξο Πατριαρχικό Σεμινάριο, καρπός αυτής της προσφοράς, εξυπηρετεί σήμερα όχι μόνο τις ανάγκες της Ανατολικής Αφρικής, αλλά και πολλών χωρών της Δυτικής Αφρικής. Η Αφρικανική Ορθόδοξη Εκκλησία της Κένυας, υπό την κανονική δικαιοδοσία της Ιεράς Μητροπόλεως Κένυας και Ειρηνουπόλεως, αποτελεί τη μοναδική αναγνωρισμένη και νόμιμη Ορθόδοξη Εκκλησία στη χώρα. Χάρη στη γενναιοδωρία των Ορθοδόξων από την Ελλάδα, τη Φινλανδία, την Αμερική και την Κύπρο, η Εκκλησία στην Κένυα διαδραματίζει καθοριστικό ρόλο όχι μόνο στη θρησκευτική ζωή, αλλά και στην κοινωνική, οικονομική και εκπαιδευτική ανάπτυξη της χώρας.

Το 1971, με τη χρηματοδότηση του Αρχιεπισκόπου Κύπρου Μακαρίου Γ΄, ανεγέρθηκε μητροπολιτικό κτίριο στο Ναϊρόμπι, οπότε και η έδρα της Μητρόπολης μεταφέρθηκε εκεί. Στα τέλη του 1972, εξελέγησαν τρεις γηγενείς κληρικοί ως βοηθοί επίσκοποι, ο Χριστόφορος (Σπάρτας) και ο Θεόδωρος (Νανκιάμα) για την Ουγκάντα, και ο Γεώργιος (Γκατούνα) για την Κένυα. Το 1981 ιδρύθηκε το Πατριαρχικό Σεμινάριο του Αρχιεπισκόπου Μακαρίου Γ΄ στο Ναϊρόμπι. Αρχικά υποδεχόταν φοιτητές από την Ανατολική Αφρική, ενώ στη συνέχεια άνοιξε τις πόρτες του σε μαθητές από ολόκληρη την αφρικανική ήπειρο. 

Στις 28 Νοεμβρίου 1994, η Ιερά Σύνοδος του Πατριαρχείου Αλεξανδρείας αποφάσισε να μετονομάσει την Ιερά Μητρόπολη Ειρηνουπόλεως σε Ιερά Μητρόπολις Κένυας και Ειρηνουπόλεως. Αργότερα, στις 23 Νοεμβρίου 1999, ιδρύθηκε η ξεχωριστή Μητρόπολη Ειρηνουπόλεως για την Ανατολική Τανζανία, με έδρα το Νταρ ες Σαλάμ.

Στις 24 Νοεμβρίου 2015, δημιουργήθηκαν με απόσπαση από την Ιερά Μητρόπολη Κένυας, η Ιερά Επισκοπή Νιέρι και Όρους Κένυας και η Ιερά Επισκοπή Κισούμου και Δυτικής Κένυας. Την ίδια ημέρα, με απόφαση της Ιεράς Συνόδου η Ιερά Μητρόπολη μετονομάσθηκε σε Ιερά Μητρόπολη Ναϊρόμπης. Στις 14 Οκτωβρίου 2017, με απόφαση του Πατριάρχη Αλεξανδρείας Θεοδώρου Β΄ η Ιερά Μητρόπολις ανυψώθηκε σε Γεροντική, και έτσι ο Μητροπολίτης Μακάριος αποτελεί ως ο πρώτος εν τη τάξει ιεράρχης του Αλεξανδρινού Θρόνου.

Στις 7 Οκτωβρίου 2025, με απόφαση της Ιεράς Συνόδου του Πατριαρχείου, η Μητρόπολη ανυψώθηκε σε αρχιεπισκοπή με τον τίτλο *Κένυας*.

Σήμερα, σε ολόκληρη την Κένυα λειτουργούν γυμνάσια, νηπιαγωγεία, κλινικές και νοσοκομεία με τη μέριμνα της Ορθόδοξης Εκκλησίας, ενώ εκατοντάδες παιδιά λαμβάνουν υποτροφίες για τις εκπαιδευτικές τους ανάγκες. Ο αριθμός των Ορθοδόξων πιστών αυξάνεται διαρκώς, επιβεβαιώνοντας τη ζωντάνια και τη δυναμική της Ορθόδοξης παρουσίας στη χώρα.

## Επισκοπικός κατάλογος

## Ναοί και Μονές

### Ναοί
* Ιερός Καθεδρικός Ναός Αγίων Αναργύρων, Valley Road - Ναϊρόμπι
* Ιερός Καθεδρικός Ναός Αγίας Σοφίας, Ναϊρόμπι
* Ιερός Καθεδρικός Ναός Αναστάσεως του Κυρίου, Νακούρου
* Ιερός Καθεδρικός Ναός Αγίου Νικολάου, Γκικούνι
* Ιερός Καθεδρικός Ναός Αγίων Νεκταρίου και Θέκλας, Oloitokitok
* Ιερός Καθεδρικός Ναός Αγίου Αλεξάνδρου, Μάι Μαχιού (Mai-mahiu)
* Ιερός Ναός Αγίου Γεωργίου, Kabiria - Ναϊρόμπι
* Ιερός Ναός Αγίου Ιωάννη, Kabiria - Ναϊρόμπι
* Ιερός Ναός Αγίου Ιωάννη, Ναϊρόμπι
* Ιερός Ναός Αγίου Νικολάου, Ναϊρόμπι
* Ιερός Ναός Αγίου Παρθενίου, Waithaka - Ναϊρόμπι
* Ιερός Ναός Αγίου Παύλου, Kagira - Ναϊρόμπι
* Ιερός Ναός Αγίας Σοφίας, Ναϊρόμπι
* Ιερός Ναός Αγίων Ιωακείμ και Άννης, Ναϊρόμπι
* Ιερός Ναός Αγίων Κωνσταντίνου και Ελένης, Kirigu - Ναϊρόμπι
* Ιερός Ναός Αγίων Μάρκου και Μακαρίου, Kangemi - Ναϊρόμπι
* Ιερός Ναός Αγίων Νεκταρίου και Ειρήνης, Dagoretti - Ναϊρόμπι
* Ιερός Ναός Αναστάσεως του Κυρίου, Uthiru - Ναϊρόμπι
* Ιερός Ναός Αγίου Εφραίμ, Dandora - Ναϊρόμπι
* Ιερός Ναός Αγίου Ανδρέα, Καρίντε - Ναϊρόμπι
* Ιερός Ναός Κοιμήσεως της Θεοτόκου, Mutuini - Ναϊρόμπι
* Ιερός Ναός Τιμίου Σταυρού και Αγίου Νεοφύτου, Muthurwa - Ναϊρόμπι
* Ιερός Ναός Αγίας Σοφίας, Νακούρου
* Ιερός Ναός Αγίας Παρασκευής, Νακούρου
* Ιερός Ναός Αγίου Νεκταρίου, Subukia - Νακούρου
* Ιερός Ναός Αγίων Ραφαήλ, Ειρήνης και Νικολάου, Κιαμάινα
* Ιερός Ναός Αγίου Γεωργίου, Κιμπέρα
* Ιερός Ναός Αγίου Βαρνάβα, Κιαμπού
* Ιερός Ναός Αγίας Σοφίας, Κιαμπού
* Ιερός Ναός Αγίων Ραφαήλ, Ειρήνης και Νικολάου, Τογκότο
* Ιερός Ναός Αγίου Λουκά, Λουσιγκέτι
* Ιερός Ναός Αγίου Ιωάννου του Προδρόμου, Ilasit
* Ιερός Ναός Αγίου Μακαρίου, Cokereria
* Ιερός Ναός Τριών Ιεραρχών, Ενταράρα
* Ιερός Ναός Αγίου Παύλου, Μπεκετόνι
* Ιερός Ναός Αγίου Παντελεήμονος, Μπεκετόνι
* Ιερός Ναός Αγίας Αικατερίνης, Γκιτουράι
* Ιερός Ναός Αγίου Παντελεήμονος, Λάμου
* Ιερός Ναός Αγίου Κυρίλλου, Καγιάντο
* Ιερός Ναός Αγίου Ιακώβου, Waguthu 
* Ιερός Ναός Αγίου Λουκά, Nyathuna
* Ιερός Ναός Οσίου Δαυίδ, Kibiko
* Ιερός Ναός Αγίου Φρουμεντίου, Ngong
* Ιερός Ναός Αγίου Πέτρου, Ngong
* Ιερός Ναός Ευαγγελισμού της Θεοτόκου, Ngecha
* Ιερός Ναός Αγίων Νικολάου και Αναστασίου, Ριρούτα
* Ιερός Ναός Αγίου Τίμωνος, Ndioni
* Ιερός Ναός Ευαγγελισμού της Θεοτόκου, Κιμέντε
* Ιερός Ναός Αγίου Ανδρέα, Kiawanda
* Ιερός Ναός Αγίου Σπυρίδωνος, Kinoo
* Ιερός Ναός Αρχαγγέλου Μιχαήλ, Kinoo
* Ιερός Ναός Αγίου Κοσμά, Matindĩri
* Ιερός Ναός Ευαγγελισμού της Θεοτόκου, Kereita
* Ιερός Ναός Μεταμορφώσεως του Σωτήρος, Γκίλγκιλ 
* Ιερός Ναός Αγίου Μακαρίου, Chokereria - Γκίλγκιλ
* Ιερός Ναός Καλού Σαμαρείτη, Γκίλγκιλ
* Ιερός Ναός Αγίας Ειρήνης, Γκίλγκιλ 
* Ιερός Ναός Αγίου Μακαρίου, Chokereria
* Ιερός Ναός Αγίου Νικολάου, Karũnga
* Ιερός Ναός Αγίων Πέτρου και Παύλου, Νυαντούμα (Nyanduma)
* Ιερός Ναός Αγίου Μακαρίου, Kambaa
* Ιερός Ναός Αγίου Ελευθερίου, Rironi
* Ιερός Ναός Θεοτόκου, Gitare
* Ιερός Ναός Αγίας Μαρίας, Μάι Μαχιού (Mai-mahiu)
* Ιερός Ναός Αγίου Μάρκου, Μάι Μαχιού (Mai-mahiu)
* Ιερός Ναός Αγίου Ιωάννη, Loitoktok
* Ιερός Ναός Αγίου Νεκταρίου, Loitoktok
* Ιερός Ναός Αγίου Λαζάρου, Enziu
* Ιερός Ναός Τριών Ιεραρχών, Muthua
* Ιερός Ναός Αγίου Λουκά, Ruthigiti
* Ιερός Ναός Μεταμορφώσεως του Σωτήρος, Kamangu
* Ιερός Ναός Αγίου Τίτου, Mũkũi
* Ιερός Ναός Αγίου Γεωργίου, Mathakwa
* Ιερός Ναός Αγίου Σάββα, Gatuanabu
* Ιερός Ναός Αγίου Βαρνάβα, Nguriunditu
* Ιερός Ναός Αγίας Ειρήνης, Njambini 
* Ιερός Ναός Αγίου Βαρνάβα, Njambini
* Ιερός Ναός Αγίου Στεφάνου, Ongata Rongai
* Ιερός Ναός Αγίων Στεφάνου, Ανδρέα και Ευθυμίας, Kabuku
* Ιερός Ναός Αγίου Παχωμίου, Kamuguga
* Ιερός Ναός Αγίου Μάμαντος, Bathi
* Ιερός Ναός Αγίου Στεφάνου, Mai-A-Hii
* Ιερός Ναός Αγίου Ιακώβου, Kanyariri
* Ιερός Ναός Αγίου Ιωάννη του Θεολόγου, Kahuho
* Ιερός Ναός Αγίων Κωνσταντίνου και Ελένης, Athinai
* Ιερός Ναός Αναστάσεως του Κυρίου, Athinai
* Ιερός Ναός Αγίας Σοφίας, Gikambura
* Ιερός Ναός Αγίου Βενεδίκτου, Emmaus
* Ιερός Ναός Αγίου Ιωάννη του Χρυσοστόμου, Karuri
* Ιερός Ναός Αγίων Κωνσταντίνου και Ελένης, Ruiru
* Ιερός Ναός Αγίας Τριάδος, Muguga
* Ιερός Ναός Αγίας Άννας, Matura Olkalau
* Ιερός Ναός Αγίας Ειρήνης, Δυτικό Κινανγκόπ (South Kinangop)
* Ιερός Ναός Αγίου Πέτρου, Ibonia
* Ιερός Ναός Γεννήσεως του Κυρίου, Ewaso
* Ιερός Ναός Αγίου Φιλίππου, Thigio
* Ιερός Ναός Αγίου Παύλου, Ngarariga
* Ιερός Ναός Αγίου Ιωάννου του Βαπτιστή, Githirioni
* Ιερός Ναός Αγίου Σεραφείμ του Σάρωφ, Kanyanjara
* Ιερός Ναός Τριών Ιεραρχών, Oloitokitok

### Μονές
* Ιερά Μονή Αγίου Μωυσή του Αιθίοπα, Kinangop (Ανδρική)

## Ορθόδοξη Πατριαρχική Εκκλησιαστική Σχολή
Η Ορθόδοξη Πατριαρχική Εκκλησιαστική Σχολή «Μακάριος Γ΄» ιδρύθηκε το 1971, ως απάντηση στην αυξανόμενη ανάγκη για θεολογική κατάρτιση και εκπαίδευση του ιερού κλήρου στην Αφρική. Το όραμα για την ίδρυση του σεμιναρίου ανήκει στον Αρχιεπίσκοπο Κύπρου Μακάριο Γ΄, ο οποίος, κατά τις ποιμαντικές του επισκέψεις στην Αφρική τη δεκαετία του 1960 και στις αρχές του 1970, διέβλεψε τη δυναμική της Ορθόδοξης Εκκλησίας να ριζώσει και να ανθίσει στον αφρικανικό χώρο.

Αντιλαμβανόμενος τη ζωτική σημασία της κατάλληλης εκπαίδευσης για τη στήριξη του τοπικού ιεραποστολικού έργου, ο Αρχιεπίσκοπος Μακάριος προχώρησε στην ανέγερση του θεολογικού σεμιναρίου στη Ριρούτα του Ναϊρόμπι. Στις 22 Μαρτίου 1971, με την ευλογία του Πατριάρχη Αλεξανδρείας Νικολάου ΣΤ΄, ο ίδιος ο Μακάριος Γ΄ έθεσε τον θεμέλιο λίθο του ιδρύματος.

Οι πρώτοι του σπουδαστές εισήχθησαν το 1981. Από τότε καθιερώθηκε ως το κύριο θεολογικό ίδρυμα για την εκπαίδευση ορθοδόξων κληρικών στην Ανατολική Αφρική. Το 1998, αντανακλώντας την ευρύτερη αποστολή του στην αφρικανική ήπειρο, το ίδρυμα μετονομάστηκε σε Ορθόδοξη Πατριαρχική Εκκλησιαστική Σχολή. Κατά τη διάρκεια των ετών, έχει εκπαιδεύσει εκατοντάδες ιερείς, κατηχητές και λαϊκούς, οι οποίοι έχουν αναλάβει σημαντικό ποιμαντικό και ιεραποστολικό έργο σε ενορίες, σχολεία και κοινωνικές δομές σε όλη την Αφρική.

Η Σχολή προσφέρει ολοκληρωμένη θεολογική εκπαίδευση, σχεδιασμένη να προετοιμάσει κληρικούς, κατηχητές και λαϊκούς για υπηρεσία στην Ορθόδοξη Εκκλησία. Τα ακαδημαϊκά προγράμματα παρέχουν θεολογική εκπαίδευση, ποιμαντική κατάρτιση και πρακτική ιεραποστολική ενασχόληση, διασφαλίζοντας ότι οι απόφοιτοι είναι άρτια εξοπλισμένοι για διακονία. Πιο συγκεκριμένα, προσφέρονται:

* Δίπλωμα Ορθόδοξων Θεολογικών Σπουδών (3 έτη φοίτησης)
* Πιστοποιητικό Ορθόδοξων Θεολογικών Σπουδών (2 έτη φοίτησης)
* Πρόγραμμα Κατάρτισης Κατηχητών (1 έτος φοίτησης)

## Ορθόδοξο Διδασκαλικό Κολλέγιο
Το Ορθόδοξο Διδασκαλικό Κολλέγιο «Κλήμης ο Αλεξανδρεύς» αποτελεί σημαντική πρωτοβουλία της Ιεράς Μητροπόλεως Ναϊρόμπι, που ξεκίνησε τη λειτουργία του τον Ιανουάριο του 2003, υποδεχόμενο την πρώτη του τάξη φοιτητών. 

Αποτελεί το πρώτο ίδρυμα του είδους του στον ορθόδοξο χώρο της Αφρικής, παρέχοντας οργανωμένη και αναγνωρισμένη κατάρτιση εκπαιδευτικών σε επίπεδο τριτοβάθμιας εκπαίδευσης. Είναι εγγεγραμμένο και επισήμως αναγνωρισμένο από το Υπουργείο Παιδείας, Επιστήμης και Τεχνολογίας της Κένυας, προσφέροντας σε νέους και νέες της Ανατολικής Αφρικής τη δυνατότητα να αποκτήσουν πανεπιστημιακού επιπέδου εκπαίδευση.

Το Ορθόδοξο Διδασκαλικό Κολλέγιο διαθέτει ένα προσιτό και ποιοτικό πρόγραμμα εκπαίδευσης εκπαιδευτικών, καλύπτοντας κυρίως τις ανάγκες προϋπηρεσιακής κατάρτισης για την προσχολική και μέση εκπαίδευση. Για πολλούς από τους φοιτητές του, η ύπαρξη του Κολλεγίου αποτελεί μοναδική ευκαιρία να σπουδάσουν και να ακολουθήσουν το επάγγελμα του εκπαιδευτικού, καθώς σε διαφορετική περίπτωση δεν θα είχαν αυτή τη δυνατότητα.

Το Κολλέγιο προσφέρει δύο προγράμματα:

* Δίπλωμα Εκπαίδευσης στην Πρώιμη και Μέση παιδική ηλικία (2 έτη φοίτησης)
* Πιστοποιητικό Εκπαίδευσης στην Πρώιμη και Μέση παιδική ηλικία (3 εξάμηνα φοίτησης)

## Υγειονομική περίθαλψη

### Κέντρο Υγείας Ορθόδοξης Ιεραποστολής
Στην Μητρόπολη λειτουργεί από το 2016, στη κωμόπολη Κιμέντε, το Κέντρο Υγείας Ορθόδοξης Ιεραποστολής.
Το Κέντρο Υγείας προσφέρει σημαντικό φάσμα υπηρεσιών, όπως:

* Εμβολιασμούς και μητρική φροντίδα:
** Εμβόλιο τετάνου για εγκύους (TT Toxoid)
** Εστιασμένη προγεννητική φροντίδα (Focused Antenatal Care)
** Υπηρεσίες φροντίδας νεογνού και μεταγεννητικής περιόδου (Newborn & Postnatal Care)
** Βασική μαιευτική φροντίδα (BMOC)
* Παιδιατρική φροντίδα:
** Εμβολιασμοί παιδιών
** Ολοκληρωμένη διαχείριση παιδικών και νεογνικών νοσημάτων (IMNCI)
* Οικογενειακός προγραμματισμός:
** Μέθοδοι βραχυπρόθεσμης και μακροπρόθεσμης αντισύλληψης
** Διανομή προφυλακτικών
* Υπηρεσίες HIV/AIDS:
** Έλεγχος και συμβουλευτική για HIV
** Πρόληψη κάθετης μετάδοσης από μητέρα σε παιδί (EMTCT)
** Μείωση κινδύνου για ευάλωτες ομάδες
** Έλεγχος μόλυνσης στον χώρο εργασίας
* Πρόληψη και έγκαιρη διάγνωση καρκίνου:
** Έλεγχος τραχήλου μήτρας με VIA/VILI
** Έλεγχος μαστού
* Υποστήριξη ευάλωτων ομάδων: Βασικές υπηρεσίες για επιζώντες έμφυλης βίας
* Άμεση αντιμετώπιση περιστατικών: Τμήμα επειγόντων περιστατικών (Casualty services)

### Μαιευτήριο και Κέντρο Υγείας
Στην Μητρόπολη λειτουργεί από το 2016, στον οικισμό Nachu, μαιευτήριο και κέντρο υγείας.

### Ιατρεία
Η Μητρόπολη διατηρεί τρία ιατρεία στην επαρχία της:

* Ιατρείο Αγίου Ραφαήλ (Τογκότο)
* Ιατρείο (Ριρούτα)
* Ιατρείο Λιμούρου (Νγκέτσα Τιγκόνι)

Τα Ιατρεία αυτά προσφέρουν υπηρεσίες οικογενειακού προγραμματισμού με βραχυπρόθεσμες, μακροπρόθεσμες και φυσικές μεθόδους αντισύλληψης, υπηρεσίες HIV/AIDS με συμβουλευτική και έλεγχο αλλά και πρόληψη για τα σεξουαλικά μεταδιδόμενα νοσήματα, γενική εξωνοσοκομειακή φροντίδα, εργαστηριακές υπηρεσίες, φροντίδα μητέρας και παιδιού με εστιασμένη προγεννητική φροντίδα και ολοκληρωμένη διαχείριση νοσημάτων παιδικής ηλικίας.

## Παραπομπές

## Εξωτερικοί σύνδεσμοι
* Ιστοσελίδα Ιεράς Μητροπόλεως Ναϊρόμπι
* Ιστοσελίδα Ορθόδοξης Πατριαρχικής Εκκλησιαστικής Σχολής 
* Ιστοσελίδα Ιερού Καθεδρικού Ναού Αγίων Αναργύρων Ναϊρόμπι
* Ιστοσελίδα Ορφανοτροφείου και Ιερού Ναού Αγίου Ειρήνης Κινανγκόπ

Ναϊρόμπι
Μητροπολη